PATVIRTINTA

Tauragės r. Skaudvilės gimnazijos direktoriaus 2017 m. vasario 1 d.

įsakymu Nr. V-27

**TAURAGĖS R. SKAUDVILĖS GIMNAZIJA**

**MOKYTOJO PADĖJĖJO PAREIGYBĖS APRAŠYMAS**

**NR. 19**

**I. BENDROJI DALIS**

1. Tauragės r. Skaudvilės gimnazijos Mokytojo padėjėjas yra priskiriamas kvalifikuotų darbuotojų grupei.
2. Pareigybės lygis: mokytojo padėjėjas priskiriamas C lygio pareigybei.
3. Pareigybės paskirtis: padėti ribotų galimybių mokiniams, turintiems labai didelių specialiųjų ugdymosi poreikių, savarankiškai dalyvauti ugdyme ir popamokinėje veikloje;
4. Pareigybės pavaldumas: Mokytojo padėjėjas pavaldus direktoriaus pavaduotojui ugdymo reikalams.

**II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokytojo padėjėjo kvalifikacijai keliami reikalavimai:

1. ne žemesnis kaip vidurinis išsilavinimas ir (ar) įgyta profesinė kvalifikacija;

6. Mokytojo padėjėjas turi:

1. turi turėti galiojančią sveikatos medicininio patikrinimo pažymą, kuri leidžia atlikti tą darbą.
2. gebėti bendrauti su mokiniais, turėti žinių apie jų sutrikimų specifiką;
3. gebėti dirbti su mokiniais padedant jiems įsisavinti mokomąją medžiagą, atlikti mokytojo skirtas užduotis, padėti apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonėmis;
4. gebėti bendradarbiauti su mokytoju, specialiuoju pedagogu, socialiniu pedagogu, logopedu, visuomenės sveikatos specialistu, kitais specialistais ir mokinių tėvais (globėjais, rūpintojais);
5. mokėti suteikti pirmąją medicininę pagalbą;
6. žinoti saugos darbe, priešgaisrinės saugos, elektros saugos reikalavimus;
7. gebėti savarankiškai organizuoti darbą;
8. privalo būti susipažinęs su gimnazijos darbo tvarkos taisyklėmis, šiuo pareigybės aprašymu, darbuotojų saugos ir sveikatos instrukcijomis pagal vykdomas darbų rūšis.

**III. ŠIAS PAREIGAS EINANČIO DARBUOTOJO FUNKCIJOS**

1. Mokytojo padėjėjas pagal savo turimą kvalifikaciją turi žinoti ir atlieka šias funkcijas, padeda:
	1. mokiniui (mokinių grupei) orientuotis ir judėti aplinkoje, susijusioje su ugdymu(si) mokykloje ir už jos ribų, ugdomosios veiklos, pamokų, pertraukų, popamokinės veiklos, neformaliojo švietimo, renginių ir išvykų metu;
	2. apsitarnauti, pavalgyti, pasirūpinti asmens higiena;
	3. įsitraukti į ugdomąją veiklą ir pagal galimybes joje dalyvauti;
	4. paaiškinti mokytojo skirtas užduotis ir talkinti jas atliekant;
	5. perskaityti ar perskaityti tekstus, skirtus mokymuisi;
	6. užsirašyti ar užrašyti mokymo medžiagą;
	7. tinkamai naudotis ugdymui skirta kompensacine technika ir mokymo bei kompensacinėmis priemonėmis;
	8. atlikti kitą su ugdymu(si), savitarna, savitvarka, maitinimu(si) susijusią veiklą;
	9. turinčiam (turintiems) ribotas mobilumo galimybes:
	10. išlipti iš transporto priemonės atvykus į mokyklą ir įlipti į transporto priemonę išvykstant iš mokyklos;
	11. judėti po mokyklą, pasiekti klasę, grupę, kitas patalpas;
	12. vykdyti mokytojo, kuriam padeda, specialiojo pedagogo, socialinio pedagogo, logopedo ir kitų specialistų nurodymus;
	13. bendradarbiaudamas su mokytoju, specialiuoju pedagogu, logopedu ir kitais su mokiniu (mokinių grupe) dirbančiais specialistais, numatyti ugdymo tikslų ir uždavinių pasiekimų būdus bei pagalbos mokiniams teikimo metodus ir juos taikyti;
	14. mokytojui parengti ir/ar pritaikyti mokiniui (mokinių grupei) reikalingą mokomąją medžiagą;
	15. pagal savo kompetenciją užimti ir prižiūrėti mokinius nesant mokytojo.

**IV. ATSAKOMYBĖ**

1. Mokytojo padėjėjas atsako už:
	1. savalaikį sveikatos pasitikrinimą;
	2. tiesioginio viršininko ir administracijos atstovo informavimą apie susirgimą, traumas, ligas;
	3. kokybišką savo funkcijų vykdymą bei mokinio, mokinių grupės, kuriems teikia pagalbą, saugumą;
	4. patikėtų materialinių vertybių saugojimą;
	5. teisingą darbo laiko naudojimą.
	6. darbo drausmės pažeidimus;
	7. žalą, padarytą progimnazijai dėl savo kaltės ar neatsargumo;
	8. darbuotojų saugos ir sveikatos, gaisrinės saugos, apsaugos nuo elektros reikalavimų vykdymą.
2. Mokytojo padėjėjas nevykdantis ar netinkamai vykdantis pareigybės aprašyme nustatytas funkcijas, nesilaikantis Darbo kodekse nustatytų valytojo pareigų ar kitų teisės aktų reikalavimų, reglamentuojančių jo funkcijų vykdymą, atsako Lietuvos Respublikos teisės aktų nustatyta tvarka.

Su pareigybės aprašymu susipažinau ir sutinku \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas, vardas, pavardė)